उंगली डालकर शख्स ऐसे निकालता था ATM से पैसे, CCTV में पकड़ आई चोरी  
शख्स ने चोरी से एटीएम से निकाले 1.5 लाख रुपये.
गुजरात के सूरत में हरेश पटेल नाम के शख्स ने किया फ्रॉड.
यूनियन बैंक ऑफ इंडिया के मैनेजर ने पकड़ी शख्स की चाल.
गुजरात (Gujarat) के एक शख्स ने ऐसा किया जिसकी चर्चा हर जगह हो रही है. शख्स ने एक ट्रिक से एटीएम (ATM) से लाखों रुपये निकाल लिए. सूरत (Surat) के रहने वाले हरेश पटेल (Haresh Patel) ने एटीएम में एक ट्रिक से 1.54 लाख रुपये निकाल लिए. बैंक ने जब इस ट्रिक को पकड़ा तो वो भी हैरान रह गए. वह उंगली के जरिए एटीएम से पैसे निकालता था. उसका रिकॉर्ड अकाउंड में नहीं होता था. 
timesofindia की खबर के मुताबिक, सूरत के उतरन की रहने वाले हरेश पटेल को यूनियन बैंक ऑफ इंडिया के मैनेजर की शिकायत के बाद हिरासत में लिया गया. यूनियन बैंक ऑफ इंडिया के मैनेजर अनूप सिंह ने चंद्रखेड़ा थाने में शिकायत दर्ज कराई थी. जिसके बाद कार्यवाही की गई. मैनेजर अनूप ने बताया- जब मैं शाम को डाले हुए रुपये और निकाले गए रुपयों की गिनती कर रहा था तो कुछ गड़बड़ लग रही थी. कुछ मैच नहीं हो रहा था. जब मैंने रिकॉर्ड्स चेक किए तो एक कस्टमर पर शक हुआ. 
हरेश पटेल का अकाउंट यूबीआई के हरिपुरा ब्रांच में है. हरीश पटेल जुलाई से लेकर नवंबर तक शिकायत करता आ रहा था कि वो जो पैसे निकालने की कोशिश कर रहा है वो निकल नहीं रहे हैं. वो उस वक्त 9 से 15 हजार रुपये तक निकाला करता था. ताकि किसी को शक न हो. 
पटेल ने बैंक को बताया कि जब भी वो पैसे निकालने जाता है तो वो निकलते नहीं है. उसने एटीएम की गड़बड़ बताया था. लेकिन जब इंजीनियर चेक करने पहुंचे तो सबकुछ ठीक था. बैंक ऑफीशियल्स ने सीसीटीवी चेक किया तो उनके होश उड़ गए. सब इंस्पेक्टर वीआर देसाई ने बताया कि हरेश पटेल- 'पैसे निकालते वक्त कैश डिस्पेंसर ट्रे में उंगली फंसा लेता था. पैसे आते ही वो ट्रे को ब्लॉक कर देता था. ऐसे में अगर पैसे निकाल लेते हैं तो स्लिप पर ट्रांजेक्शन फैल बताता था और अकाउंट से पैसे नहीं कटते थे. ऐसे में वो स्लिप लेकर बैंक जाता था और शिकायत दर्ज करता था.' सब इंस्पेक्टर देसाई ने कहा- ''ये ट्रिक पहले भी कई गैंग कर चुकी है. अब हम उससे पता लगा रहे हैं कि ये काम उसने और किस एटीएम में किया है.''